钦定古今图书集成/明伦汇编/官常典/第092卷 > 英国公惟宪
## 钦定古今图书集成/明伦汇编/官常典/第092卷 > 英国公惟宪

按《宋史秦王传》：“秦康惠王德芳第二子惟宪，字有则美丰仪，少颇纵肆，长修谨，善射，好吟咏，多读道书。端
拱初，授左屯卫将军，累迁左羽林将军，领演州刺史，
加左卫大将军，领贺州团练使，真拜资州团练使。大
中祥符九年五月卒，年三十八。赠安德军节度使兼
侍中、英国公。”子从式，始封安定郡王；从演，礼宾副使；
从戎、从戒、从湜并内殿崇班；从贲，供奉官。